ধেমাজিঃ ধেমাজি ইঞ্জিনিয়াৰিং কলেজত সংঘটিত হৈ আহিছে চূড়ান্ত অনিয়ম৷ এই গুৰুতৰ অভিযোগ ইঞ্জিনিয়াৰিং কলেজখনৰ আবাসিক শিক্ষাৰ্থীৰ৷ শিক্ষাৰ্থীক খাদ্যৰ নামত দৈনিক খুওঁৱা হৈছে বৰবিহ৷ ইফালে, মহাবিদ্যালয়খনৰ অধ্যক্ষই গুৰুত্ব নিদিয়ে শিক্ষাৰ্থীৰ অভাৱ-অভিযোগৰ ওপৰত৷ অভিযোগ অনুসৰি, খালৰ পানীৰেই ৰান্ধি খুওৱা হৈছে শিক্ষাৰ্থীসকল খাদ্য৷ আইৰণ যুক্ত পানী সেৱন কৰি মহাবিদ্যালয়খনৰ শিক্ষাৰ্থীৰ স্বাস্থ্যৰ প্ৰতি ভাবুকি কঢ়িয়াই অনা হৈছে৷ খাদ্যত উলায় পোক-পতংগ, মৃত মাখি আদি৷ হোষ্টেলৰ সামগ্ৰী ক্ৰয়ৰ নামত প্ৰতিজনৰ শিক্ষাৰ্থীৰ পৰা সংগ্ৰহ কৰা হৈছে ১০ হাজাৰকৈ টকা৷ কিন্তু কোনোধৰণৰ ভাউচাৰ দিয়া হোৱা নাই শিক্ষাৰ্থীসকলক।